Title: ประกาศกระทรวงมหาดไทย เรื่อง กำหนดที่ตั้งด่านตรวจคนเข้าเมืองและช่องทางให้บุคคลเข้ามาในหรือออกไป นอกราชอาณาจักร และกำหนดให้บุคคลหรือพาหนะที่จะเข้ามาในหรือออกไป นอกราชอาณาจักร ผ่านการตรวจของพนักงานเจ้าหน้าที่ตรวจคนเข้าเมือง (ฉบับที่ 7)

ประกาศกระทรวงมหาดไทย

ประกาศกระทรวงมหาดไทย
เรื่อง
กำหนดที่ตั้งด่านตรวจคนเข้าเมืองและช่องทางให้บุคคลเข้ามาในหรือออกไป
นอกราชอาณาจักร
และกำหนดให้บุคคลหรือพาหนะที่จะเข้ามาในหรือออกไป
นอกราชอาณาจักร
ผ่านการตรวจของพนักงานเจ้าหน้าที่ตรวจคนเข้าเมือง
(ฉบับที่
๗)

ตามที่ได้มีประกาศกระทรวงมหาดไทย เรื่อง เปลี่ยนแปลงช่องทางอนุญาตและเขตพื้นที่รับผิดชอบของด่านตรวจคนเข้าเมือง
พ.ศ. ๒๕๔๐ ลงวันที่ ๖ พฤษภาคม พ.ศ. ๒๕๔๐ กำหนดชื่อ สถานที่ตั้ง
ช่องทางอนุญาตและเขตพื้นที่รับผิดชอบของด่านตรวจคนเข้าเมืองไว้แล้วนั้น เนื่องจากมีความจำเป็นต้องกำหนดชื่อ
สถานที่ตั้ง ช่องทางอนุญาต และเขตพื้นที่รับผิดชอบของด่านตรวจคนเข้าเมืองบูเก๊ะตา
เพิ่มเติมขึ้นใหม่ พร้อมทั้งเปลี่ยนชื่อด่านตรวจคนเข้าเมืองท่าเรือปัตตานีเป็นด่านตรวจคนเข้าเมืองปัตตานีเพื่อให้เหมาะสมและสอดคล้องกับสภาวการณ์ปัจจุบัน

ฉะนั้น อาศัยอำนาจตามความในมาตรา ๕ มาตรา ๑๑ และมาตรา
๒๓ แห่งพระราชบัญญัติคนเข้าเมือง พ.ศ. ๒๕๒๒ รัฐมนตรีว่าการกระทรวงมหาดไทยจึงออกประกาศไว้
ดังต่อไปนี้

ข้อ ๑  ให้ยกเลิกรายชื่อด่านตรวจคนเข้าเมือง ช่องทางอนุญาต
และเขตพื้นที่รับผิดชอบลำดับที่ ๒๖ ของกองตรวจคนเข้าเมือง ๓ ท้ายประกาศกระทรวงมหาดไทย
เรื่อง เปลี่ยนแปลงช่องทางอนุญาตและพื้นที่รับผิดชอบของด่านตรวจคนเข้าเมือง พ.ศ. ๒๕๔๐
และให้ใช้ความตามบัญชีท้ายประกาศนี้แทน

ข้อ ๒[๑]
 ประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ประกาศ
ณ วันที่ ๖ พฤษภาคม พ.ศ. ๒๕๔๘
พลตำรวจเอก
ชิดชัย วรรณสถิตย์
รัฐมนตรีว่าการกระทรวงมหาดไทย

[เอกสารแนบท้าย]

๑. 
บัญชีรายชื่อด่านตรวจคนเข้าเมือง ช่องทางอนุญาตและเขตพื้นที่รับผิดชอบ 

(ดูข้อมูลจากภาพกฎหมาย)

สุนันทา/ผู้จัดทำ
๒๙
กรกฎาคม ๒๕๔๘

[๑]
รก.๒๕๔๘/พ๔๖ง/๓/๒๙ มิถุนายน ๒๕๔๘